JohanHeinsen/ENO huggingface dataset:
Ribe Stifts Adresseaviser, 1839-08-30
Med Hensyn til den i Hjørring begaaede Niddingsdaad, hvorved et ungt Menneske paa Toldkammeret er tilføiet en skjændig Lemlæstelse med Svovlsyre, siger Aalb. Avis, at man vel har arresteret Gierningsmanden, en Bondekarl fra Landet, der ogsaa har tilstaaet at have udført Handlingen og af en anden Tjenestekarl hos en Kjøbmand at være bleven forklædt og leveret Vitriololien, hvilken denne Sidste atter havde bekiendt at have modtaget af en Boutiksvend i samme Huus, og at disse 2de Personer ligeledes vare arresterede. Den egentlige Ophavsmand til Udaaden - thi de 3de Omtalte have udentvivl kun været Redskaber hertil - har man derimod endnu ikke været saa heldig at opdage; dog haaber man, at det ved den Nidkiærhed, som af Politiøvrigheden, Hr. Justitsraad Koefoed, udvises ogsaa vil lykkes ham at komme paa Spor efter den Skjændige, der har fremkaldt og ledet det nedrige Attentat og saaledes draget end flere Personer med sig i Ulykken.
Ribe Stifts Adresseaviser, 1839-08-30
Hovedgaargen Leerbech, i Nærheden af Frederikshavn, er i de senere Dage solgt af Hr. Godseier Poppe fra Wandsbeck til Hr. Proprietair Martin, forhen Eier af Odden pr. Hjørring, for 17,500 Rbd. (Ad. A.)
Ribe Stifts Adresseaviser, 1839-08-30
Ved 3die Auction over Hovedgaarden Kongstedlund, den 23de De blev denne Eiendom tilslaaet Hr. O Kjeldsen fra Lerchenfeldt ved Hobro for 27.300 Rbd. Næsthøistbydende var Hr. Proprietair Hastrup til Nebbegaard pr. Veile. Approbation paa det høieste Bud meddeeltes strax. (Aalb. A.)¬
Ribe Stifts Adresseaviser, 1839-08-30
J commerciel Henseende har Byen Fredericia just ikke gjort store Fremskridt i de senere Aar; men den Udvortes, samt dens Omgivelser, er blevet saa betydelig forskjønnet, at den, der i flere Aar ikke har seet den, næppe vil kunne gienkiende den. Foruden flere smukke Anlæg, ere Voldene omkring Byen beplantede med smukke Alleer, der og nogle Aar ville skjænke smukke, skyggefulde Spadseregange. Med en ny Brolægning sammesteds er man ifærd, og Hovedgaderne ere alt anlagte. Blandt nyttige Samfunds-Anliggender, som ere traadte i Virksomhed, nævnes det for et halvt Aar siden oprettede Asyl for Smaabørn, hvori for Tiden befindes omtrent 40 Børn, som der erholden god Pleie, og opdrages til Orden, Lærvillighed og Sædelighed. Asylet bestaar ved frivillige Bidrag af Byens Borgere og Embedsmænd, og Bestyrelsen ledes af en sammentraadt Committee. Hs. kgl. Høihed, Prinds Frederik Carl Christian har bidraget ikke Ubetydeligt til Asylets Oprettelse og Forskjønnelsen af Byens Omgivelser ved at yde Pengebidrag hertil. Et nyt, smukt Theater, der rummer imellem 3 a 400 Tilskuere, med tilhørende smukke Bygninger til en Klub, har Byen ene og alene Hs. kgl. Høyhed at takke for. Opførelsen heraf skal have kostet over 5,000 Rbd. (Ab. A.)
Ribe Stifts Adresseaviser, 1839-08-30
Aarhuus Byes Magistrat saavelsom Byens samtlige Borgerrepræsentanter ere i denne Maaned indgangne med en Klage til det kgl. Rentekammer, i Anledning af den af Jngenieurcapitain v. Dau begaaede Egenraadighed, ved efter eget Behag at lade bortrydde Alleen udenfor Frederiksporten ved Aarhuus og bortsælge det der af Borgerne bekostede Anbindingstømmer. (Jyllyst.)
Ribe Stifts Adresseaviser, 1839-08-30
Ved Tallotteriets 1310. Trækning i Wandsbek udkom: No. 74. 83. 3. 16. 27.
Ribe Stifts Adresseaviser, 1839-08-30
Ribe. 14de Søndag efter Trinitatis prædiker i Domkirken til Høimesse Hs. H. Hr. Stiftsprost Dr. Frost, Ridder af Dannebroge; til Aftensang Hr. Catechet Lindhardt. J Cathrine Kirke Hr. Pastor de Thurah.
Ribe Stifts Adresseaviser, 1839-08-30
Bekjendtgjørelser. Planering af Gravsteder foretages paa Ribe Kirkegaard, med de fra 1ste Juli 1818 til 1ste Ju i 1819 oplagte Gravhøie; dog med Undtagelse af de Gravsteder, hvorpaa skeer Fornyelse inden førstkommende 20de September. Ribe, d. 29de August 1839. Warming. Andersen.
Ribe Stifts Adresseaviser, 1839-08-30
Nye Bøger, som faaes hos Termansen. Tidsskr. for Reisebeskrivelser. 5 D. 2 H. - Waldemar Klein. Original Roman, af Fru f. - Grevskabet Skovgaarde, Novelle af Werner. - Vestlig Profil, af den Cimbriske Halve, fra Hamborg til Skagen, af Blicher. - Beretning om Aager Kirkes Opbyggelse og Jndvielse. - Dentsches Lesebuch von Bresemann. - En afbildet Hest med 42 synlige Feil.
Ribe Stifts Adresseaviser, 1839-08-30
Undertegnede, der i længere Tid har været svagelig, er nu fuldkommen rask, saa at jeg igjen kan forestaa min Bestilling; dette tillader jeg mig at bekjendtgjøre, idet jeg henviser til Reglementet af 1810, som bestemmer, at de, som bruge en ubeskikket Gjordemoder, ligefuldt skulle betale de beskikkede. L. Friis, Ribe, d. 30 Aug. 1839. Gjordemoder.
Ribe Stifts Adresseaviser, 1839-08-30
Skipper H. P. Halmøe, førende Jagten "Argo", afgaaer fra Colding til Kjøbenhavn Fredagen den 6te Septb., medtagende Passagerer og Fragtgods. Colding den 28de August 1839. A. Wissings Sønner.
Ribe Stifts Adresseaviser, 1839-08-30
Flæsk kjøbes i tilstundende Efteraar til høieste H. P. Forum. gangbare Priis af Varde den 27de August 1839. Torsdagen den 5te September førstkommende, Formiddag Klokken 10, bliver ifølge Vedkommendes Forlangende, ved offentlig Auction bortsolgt følgende, afdøde Enkemadame Sørrensen forhen tilhørende, i Varde By beliggende Eiendomme, nemlig tvende Tofter og trende Hauger, Alt af udmærket god Beskaffenhed. Auctionen afholdes paa Eiendommene og begynder i den store Toft. Conditionerne bekjendtgjøres paa Auctionsstedet. - Lysthavere indbydes. Varde, den 27de August 1839. Wedel-Heinen. Enhver, som maatte have noget at fordre i følgende Dødsboer, nemlig: 1) den i Andkjer Bye, Gauerslund Sogn, afdøde Huus mann Henrich Jespersens Boe; 2) den udi Winding afdøde Huusmand Jens Hansens og forhen afdøde Hustrues Mette Marie Nielsdatters Boe; 3) den udi Høyerup, Herslev Sogn, afdøde Skolelærer, Hans Langkjærs Boe, indkaldes herved med 12 Ugers Varsel til at anmelde og beviisliggjøre deres Fordringer for undertegnede Skifteforvalter. Boeck Fredericia d. 18de Aug. 1839.
Ribe Stifts Adresseaviser, 1839-08-30
Jfølge Proclama, læst ved Under- og Overretten, indkaldes herved alle de, som maatte have noget at fordre i den udi Sellerup, Gauerslund Sogn, ved Døden afgangne Gaardmands Enke Karen Madsdatters Boe, til at anmelde og beviisliggjøre deres Fordringer for undertegnede Skifteforvalter. Boeck. Fredericia d. 18de Aug. 1839.
Ribe Stifts Adresseaviser, 1839-08-30
Jfølge Proclama, som vil vorde læst ved vedkommende Retter, indkaldes herved med 12 Ugers Varsel Alle og Enhver, som maatte have Noget at fordre i Boet efter afdøde Gaardmand Jens Mikkelsen af RugballeJellinge Sogn, til for undertegnede Skifteforvalter at anmelde og beviisliggjøre deres Krav. Herredscontoiret i Veile d. 16de Aug. 1839. Hersleb.
Ribe Stifts Adresseaviser, 1839-08-30
Fjerde Classe. 2 Til Documenter efter Stempletpapirs Forordningens FR6 59 Litr. b. 1839. 10 Rbs. Sølv. Carl Nicolai Petersen, Overauditeur, Ridder af Dannebroge, Byefoged i Holstebroe og Herredsfoged i Hjerm-Ginding. Herreder, Gjør vitterligt: at efter Begjering af Tjenestekarl Laurits Sørensen af Nørgaard i Felding Sogn, Ginding Herred, og i Medfør af den ham dertil under 19. Januarii 1839. allernaadigst meddeelte Bevilling, indstevnes herved med Aar og Dags Varsel den eller de, der maatte have ihænde en bortkommen Obligation, udstædt af Huusmand, Marcus Sørensen den 11. December 1837 og tinglæst 15de næstefter, stor 170 Rbdl. rede Sølv, hvorfor et givet første Prioritets Pant i Debitors Huus, Hyldgaard huus i Maaberg Sogn, med tilliggende Eiendomme af Hartkorn 1 Skp. 1 Fdk. 1 Alb., til at møde for Hjerm Ginding Herreders Ret paa Raadstuen i Holstebroe den første Fredag i December Maaned 1840, Klokken 10 Formiddag, for at fremkomme med Obligationen og bevise deres Adkomst til samme, da Citanten i Mangel deraf vil forvente og paastaae, at den ved Dom maae blive mortificeret til Udslettelse af Pantebogen.
Ribe Stifts Adresseaviser, 1839-08-30
Forelæggelse og Lavdag er afskaffet ved Forordningen. af 3die Junii 1796.
Ribe Stifts Adresseaviser, 1839-08-30
Til Bekræftelse under min Haand og Embeds Segl Hjerm-Ginding Herreders Contoir i Holstebroe den 12. Trykt i Ribe hos Chr. sal. Hyphoff.
Ribe Stifts Adresseaviser, 1839-08-30
2den Bekjendtgjørelse. Da Enken efter afdøde Deputeret Borger og Kjøbmand, Niels Johannsen Julius, Mariane Julius fød Rydichsen ved Døden er afgaaet og haver efterladt sig umyndige Børn, saa indkaldes herved af os Borgemester og Raad i Byen Haderslef med 12 Ugers Varsel fra dette Proclams sidste Bekjendtgjørelse af at regne sub poena præclusi alle de som maatte formene at have nogen hvilken som helst Fordring til hendes og hendes tilforn afdøde Mand Niels Johannsen Julius Efterladenskab at anmelde saadant i Stadsecretariatet og forevise Documenterne hvorpaa deres Fordringer grunde sig in originali samt aflevere fidemirte Afskrifter deraf ved Angivelses Protocollen, og i Tilfælde de ikke henhøre under denne Stads Jurisdiction da at bestille en Procurator ad acta. Haderslef den 16de August 1839.
Ribe Stifts Adresseaviser, 1839-08-30
Borgemester og Raad. Schrader. Mandagen d. 16 September d. A. om Formiddagen Kl. 10 sælges ved offentlig Auction den Jen Nielsens Arvinger tilhørende Eiendomsgaard i Østerobeling samt Halvdelen af en Eng paa Birklef Mark, hvorved bemærkes, at den største Deel af Kjøbesummen foreløbigen kan blive staaende i Stedet. Strax derefter sælges Creaturer, Avlsredskaber og Mobilier. Toftlund i Hvidding Herredsfogderi d. 20. August 1839. Stemann. Am Donnerstage den 22sten d. M. ward auf dem hiesigen Markte eine schwarze, 9 bis 10 Jahr alte Stute, die wahrscheilich gestolen ist, hieselbst angehalten Der Eigenthumer derselben kann, nach vorder beschafter Legitimation, solche hieseldst gegen Erstattung der veranlasten Kosten entgegen nehmen.
Ribe Stifts Adresseaviser, 1839-08-30
Königliche Birkvogtev en Lügumkloster den 24. August Joh. Carstens,
Ribe Stifts Adresseaviser, 1839-08-30
Jfølge tagen Bestemmelse under Skiftet i Peder Jensen Meilunds til Skifterettens Behandling, opgivne Boe, bliver den Boet tilhørende Gaard, Spillinggaard, i Egtved Sogn, Jerlef Herred, af Hartkorn Ager og Eng 2 Tdr. 2 Fr. 2 Alb. og Skovskyld 2 Alb., stillet til Bortsalg ved trende offentlige Auctioner, nemlig: Torsdagen den 12te September d. A.) hver Dags den 26de samme Maaned ) Formiddag og Fredagen den 11te October dette Aar) Kl. 10. De tvende første Auctioner afholdes her paa Contoiret og tredie Auction i selve Gaarden. Dette tjener saavel til Liebhaveres som Pantecreditorers Efterretning, overeensstemmende med Placaten 22de April 1817. Herredscontoiret i Colding den 22de August 1839. Oxenbøll.
Ribe Stifts Adresseaviser, 1839-08-30
Alle og Enhver, som have Noget at fordre hos Peder Jensen Meylund paa Spillinggaard i Egtved Sogn, Jerlef Herred, Veile Amt, hvis Boe er overgivet til Skifterettens Behandling, indkaldes herved med 12 Ugers Varsel til at anmelde og beviisliggjøre deres Fordringer. for undertegnede Skifteforvalter. Herredscontoiret i Colding den 22de August 1839. Oxenbøll.
Ribe Stifts Adresseaviser, 1839-08-30
Et brugt Chatol, helst noget mindre end almindelig, ønskes tilkjøbs. Reflecterende bedes at mælde sig paa Adressekontoiret.
Ribe Stifts Adresseaviser, 1839-09-03
Kongelig allernaadigst privilegeret. os. Gift. AdresseAvis, som forsendes med Brevposten, overalt i de danske Stater. No. 71. Tirsdagen den 3die September. Udgives af Chr. sal. Hyphoff. Redigeres af C. Hyphoff.
Ribe Stifts Adresseaviser, 1839-09-03
Udenlandske Efterretninger. Frankerig. Efterretningen om KolonialsukkerToldens Nedsættelse har vakt megen Glæde i Søstæderne. - Jfølge "Courier" var det for at ordne en Arv efter sin Moder, at Prinds Murat var ankommen til Paris, paa Politiets Anmodning til ham om at forlade Staden, havde han lovet kun at ville opholde sig i faa Dage. – De Maianklagede have villet gjøre Oprør i deres Fængsel i Doullens; de vilde ikke være adskilte fra hverandre og gjennembrøde Væggene, hvorfor man var nødsaget til at lægge dem i Lænker.
Ribe Stifts Adresseaviser, 1839-09-03
Den franske Flaade bestaar af 304 disponible Krigsskibe, næmlig 37 Linieskibe, hvoraf dog 17 først blive færdige om tre Maaneder; 51 Fregatter, af hvilke 17 om kort Tid ville være seilfærdige; 30 Korvetter; 49 Brigger; 7 Kanoneer-Brigger; 13 Galeoter, Kuttere &c. og 42 mindre; 48 Transportskibe og 25 Dampskibe. Desforuden ere 9 Linieskibe og 4 Fregatter under Bygning. - Fra Algier skrives under 8de Aug.,at Hertugen af Orleans vil efter sin Ankomst dertil tage Deel i en Expedition mod Hamscha, der kun ligger 2 Dagsreise fra Algier og kun bestaar af et gammelt Fort paa Sletten af samme Navn; men dets Beliggenhed paa Grændsen af de tre Provindser: Algier, Konstantine og Titteri gjør det til det vigtigste militære Punkt i det hele Regentskab.
Ribe Stifts Adresseaviser, 1839-09-03
England. D. 27de Aug. sluttede Hs. Maj. Dronningen Parlamentet med en Tale, hvori hun blandt Andet udtalte sin Glæde over, at den samme Enighed mellem de fom Stormagter, hvorved det indviklede hollandsk belgiske Spørgsmaal tilendebragtes, hersker mellem disse med Hensyn til det orientalske Spørgsmaal, idet de have besluttet at opretholde det ottomaniske Riges Uafhængighed og Jntegritet. Hun beklagede, at de Tvistigheder, som havde den engelske Ministers Fjernelse fra Hoffet i Teheran til følge, fra Persiens Side endnu ikke ere tilfredsstillende afgjorte. - Mange holde Rygtet om Dronningens Formæling for ikke aldeles ugrundet og mene, at man i næste Session vil erfare Mere herom. - Det Rygte, at Hertugen af Orleans ved sin forestaaende Nærværelse i Algier vil sætte sig i Spidsen for en Expedition mod Beyen af Tunis, har i England vakt den gamle Jver syge mod de franske Besiddelser i det nordlige Afrika.
Ribe Stifts Adresseaviser, 1839-09-03
Bladet "Courier" vil vide, at Frankerig har fordret af Beyen, at han skal aftræde sin Grændsefæstnig Kaff, Nøglen til hele Landet, og betale det Resterende af den til Algier tidligere betalte Tribut til Frankerig. Bladet mener, at Beyen ikke har Magt til at modsætte sig; men, spørger det, "kan Frankerig undre sig over, at dets hyppige Angreb paa svage Staters Uafhængighed opvækker andre Regjeringers Jversyge? Besiddelsen af den tunesiske Kyst vil endnu mere end Okkupationen af Algier befordre Frankerigs Herredømme over Middelhavet." - Chartisterne forholde sig nu rolige, og Feargus OConnor, een af Hovedmændene, synes aldeles at have tabt de vildledte Chartisters Tiltro.
Ribe Stifts Adresseaviser, 1839-09-03
Beretningerne om Høsten i England og Skotland lyde nu gunstigere; derimod fra Jrland mindre gunstige. -
Ribe Stifts Adresseaviser, 1839-09-03
England har aldrig indført saa megen fremmed Hvede, som i det sidste Aar. Der er saaledes ikke indført mindre end 10 Mill. danske Tdr. Hvede foruden andre Kornsorter. - Engelske Blade mælde fra Amsterdam, at den hollandske Regjering, uagtet de høie Skatter og skjønt Armeen nu er stillet paa Fredsfod, ogsaa befinder sig i Pengeforlegenhed.
Ribe Stifts Adresseaviser, 1839-09-03
Spanien. Underhandlingerne mellem Elio og de insurgerede navaresiske Batailloner ere afbrudte og disse have forladt Vera og ere rykkede mod Ulzama. Medens Elio holdt Jnsurgenterne indsluttede ved Vera, hvorved Estellas Forsvarslinie var bleven blottet, rykkede Diego Leon frem fra Pampelona, og Rygtet gik, at Estella skulde angribes af Christinerne; da Eliofik Underretning herom drog han d. 21de til Estella, hvorefter Jnsurgenterne, som de carlistiske Generaler ved Christinernes Fremrykken har maattet overlade til sig selv, droge til Ulzama. Espartero skal have fordrevet Carlisterne fra den faste Stilling ved Arlaban og besat Villa Real d'Alava. Een af Esparteros Gene taler, Castaneda, har slaaet en carlistisk Afdeling mellem Orduna og Bilbao og taget Sadoupaa i Biscaia i Besiddelse. Espartero skal have ifinde at oprette tre Linier: en fra Bilbao til Vittoria, den anden fra Vittoria til Pampelona og den tredie derfra til den franske Grændse. J Valencia er Slottet og Kastellet ved Tales med Garnison, Artilleri, Vaabenforraad og Levnetsmidler efter 16 Timers blodig Fægtning falden i O'Donnels Hænder; Cabrera synes selv at have kommanderet Carlisterne. – Don Carlos har d. 18de forladt Tolosa for at have en Sammenkomst med Maroto i Villa Real de Zumarrago.
Ribe Stifts Adresseaviser, 1839-09-03
Tyrkiet og Ægypten. Efterretninger fra Alexandrien af 6te Aug. mælde, at den tyrkiske Statsraad Sakim Efendi og St. Anselme d. 5te vare ankomne til Alexandrien og havde strax overgivet Portens Svar til Mehemed. D. 6te havde denne sammenkaldt et overordentligt Divan. Om Forhandlingerne der vides endnu Jntet. Den tyrkiske Flaade laae endnu i Havnen ved Alexandrien; imidlertid er der brugt den Forsigtighed at udskibe alt Krudtet. Man har havt Leilighed til at sammenligne begge Flaaderne og fundet, at den ægyptiske langt fra kan maale sig med den tyrkiske; ogsaa synes det, at Civilisationen har gjort langt større Fremskridt blandt Tyrkerne end blandt Ægypterne. Mehemed Alis Finantser ere i en sørgelig Tilstand, og Baghos Bey, der for Ægypten er det Samme, som Kosrew for Tyrkiet, troer ethvert Middel tilladt for at skaffe Penge. - Hafis Pascha befandt sig endnu i Malatin, i Spidsen for 10,000 Mand Jnfanteri og 8,000 Mand Kavalleri. Man fortæller, at han ikke vil give Kommanden over denne lille Armee fra sig, uagtet man i Konstantinopel skal have udnævnt en anden Overbefalingsmand. - En Skrivelse fra Konstantinopel af 10de beretter, at Sultanen, der havde været noget upasselig i den sidste Uge, atter har viist sig restitueret. Kosrew Pascha synes ikke at ville forlade den af den afdøde Sultan fulgte Reform. Bane; kun Alt hvad der i Palladsets Jndre og Sultanens Omgivelse gav Anledning til de orthodore Muselmænds Misfornøielse søger han at fjerne. Admiral Roussin og Lord Ponsonby skulle af deres Regjeringer have faaet Ordre at rette sig efter de Meddelelser, som den franske og engelske Gesandt i Wien maatte give dem; man slutter heraf, at der i Wien holdes Konferentser angaaende det orientalske Spørgsmaal, uden at just alle Stormagterne tage Deel deri.
Ribe Stifts Adresseaviser, 1839-09-03
Blandinger. Det uhyre Dampskib "The british Quen", som nylig afgik til New York, er det største Handelskib Oceanet nogensinde har baaret paa sin Ryg. Det har et Bøsseskuts Længde, er 84 Fod bredt, holder 1,868 Tons og har 500 Hestes Kraft. Synet af denne groteske Pragtbygning overstiger ikke alene Alt, hvad man hidtil har kjendt af denne Art, men vel end- og den dristigste Forventning. Dækket afgiver Billedet paa en stærkt befærdet glimrende Gade i en Hovedstad, Kabinetterne paa begge Sider ere saa høie, at de ligne smaa Huse med elegante Kjøbmandsboder, og idet de skjule Synet af Havfladen, gjøre de Jllusionen fuldstændig. Sovekamrene, der ere 6 Fod lange og 5 Fod brede, frembyde for Neptuns ulykkelige Offere Alt, hvad det store Ord "Bekvemmelighed" indbefatter. Det store Rum, hvori det 30 Fod høie og 84 Fod lange Maskinuhyre af 100,000 Pds. Vægt er opstillet, afgiver en skuffende Forestilling af Vulkans Værksted, kun at Cykloperne her forekomme at være Pygmæer. Den store Forsamlingssal er lys, viid, luftig, kunstrig malet og saa glimrende udstyret som noget Pragtværelse i et fyrsteligt Pallads. - Francois Lamarque, et af de Konvents Medlemmer, der stemmede for Ludvig den 16des Død, er i al Stilhed afgaaet ved Døden. Han var en af de fire Deputerede, der bleve udleverede af Dumourier og senere bleve udvexlede mod Hertuginden af Angouleme.
Ribe Stifts Adresseaviser, 1839-09-03
Jndenlandske Efterretninger. Under 14de Aug. er udkommen en Placat, ifølge hvilken de 1819 udstedte Tirigsbankdaler-Sedler og de 1814 udstedte Kobbertegn paa 16 Rbskilling ikke kunne gjælde som betalingsmiddel længere end til 1ste Novbr. Jmidlertid kunne bemældte Sedler og Tegn modtages ved Skatters Betaling i de Kongl. Kasser, indtil 29de Febr. 1840. (Koll. T.)¬
Ribe Stifts Adresseaviser, 1839-09-03
J Overeensstemmelse med det ved den allerhøieste Resolution af 31. Juli d. A. bestemte Forhold, hvori de til Fordeel for dem, som have lidt ved Stormfloden i Begyndelsen af dette Aar, indkomne Bidrag skulle fordeles mellem de forskjellige Amter, i hvilke Skade er indtruffen, vil det hidtil indkomne Beløb, ialt 108,121 Rbd. 4 s., blive at dele saaledes, at Aalborg Amt tillægges 23,246 Rbd. 2 s. Hjørring Amt 3,784 Rbd. 23 s.; Viborg Amt 5,946 Rbd. 63 s.; Thisted Amt 20,002 Rbd. 38 s.; Ringkjøbing Amt 28, 111 Rbd. 45 s. og Ribe Amt 27,030 Rbd. 25 s., hvilke Summer, med Fradrag af hvad der allerede forskudsviis er bleven udbetalt til Afhjælpning af den øieblikkelige Nød, ere stillede til vedkommende Amtmænds Disposition paa de nærmeste Amtstuer. (Koll. T.)Med Hensyn til Befordringen af de vestindiske og amerikanske Poster har det engelske Admiralitet afsluttet en Contract, som ogsaa maa have megen Jnteresse for Danmark. Der bliver nemlig fra Aaret 1841 sat 14 Dampskibe, hver af 400 Hestes Kraft, i Fart, hvilke skulle besørge Posterne to Gange om Maaneden til alle vestindiske Øer, baade brittiske og fremmede, samt til Demerara, Berbice, Caraccas, Honduras, Havannah, Vera Cruz og den vestlige Deel af de forenede amerikanske Stater. (Berl. T.) Som bekiendt blev Literatus J. C. Lange i Kbhvn. nylig frikiendt ved Overrettens Dom, i Anledning af hvad han skrev om Worms Sag og Domfældelse. Af det Forsvarsskrift, han havde indgivet til Retten, sees, at han har fremsat adskillige nye Grunde og Beviser, foruden dem, som af hans Broder, Overretsprocurator Lange, vare benyttede i Forsvaret for Worm. Det er af disse nyere Beviser end mere klart, at Tønder ikke kunde være myrdet, men at han er død af en Blodstyrtning, som følge af en Last, hvortil han var meget tilbøielig, og af en derved opstaaet Beskadigelse af hans svære Brok. De sædvanlige ind- og udvortes Kiendetegn paa en Qvæling fandtes aldeles ikke hos Tønder. Det Nærmere herom, saavelsom angaaende det stærke Blodløb, hvori Liget blev fundet, og Vedkommendes, især Lægernes uforsvarlige Behandling af samme, samt deres øvrige upassenge Fremfærd, kan læses i ovennævnte Skrift. Man seer af det Hele, at Retten ikke har kjendt hine medicinske og chirurgiske Grunde, og derfor ikke har kunnet tage Hensyn til de bestemte Yttringer, der findes i Obduktionsforretningen, ei heller til Blodmassen, med Mere, som ogsaa Defenfor udtrykkeligen paapegede. (Veile A.)¬
Ribe Stifts Adresseaviser, 1839-09-03
J det lidet Skrift, betitlet "Forslag til en Forandring i Jndretningen af de høiere Elementairskoler søger Major, Land- og Sø-Krigscommissair J. A. Fibiger i Veile at vise, at den i Skolerne bestaaende Classeinddeling nærmest er Grunden til den Tvang, som Disciplene i forskjellig Henseende ere underkastede, og deels derved deels i og for sig til mange Mangler ved Skolerne. Forf. Forslag gaaer derfor ud paa, at den hidtil brugte Classeinddeling maa bortfalde og en ny indføres, der "ikke skal angaae Skolen i Almindelighed, men henføres til hvert enkelt Underviisningssag i Særdeleshed, saaledes at det ene Fag kan have flere, det andet færre Classer eller Afdelinger, og at den samme Elev kan til samme Tid staae i en ældre Classe i et Fag, derimod i en yngre i et andet." (Berl. T.)